ປະທານປະເທດຈີນ ເປັນເຈົ້າພາບ ຈັດງານ ກ່ຽວກັບ ສິດທິແມ່ຍິງ
ຜູ້ນຳ​ຂອງ​ຈີນ ​ສັນຍາ​ວ່າ ຈະ​​ມອບເງິນ​ 10 ລ້ານ​ໂດ​ລາ ໃຫ້ອົງການຂອງ UN ສຳ​ຫລັບ​ແມ່ຍິງ ໃນ​ຂະນະ​ທີ່ ​ຖືກ​ຕຳ​ໜິຢ່າງ​ໜັກ ຈາກ​​ນັກ​ເຄື່ອນ​ໄຫວ ແລະ ກຸ່ມ​​ປົກປ້ອງສິດທິຕ່າງໆ.
ປະທານປະເທດຈີນ ທ່ານ Xi Jinping ໄດ້ຮຽກຮ້ອງ ເຖິງບັນດາ ຜູ້ນຳຂອງໂລກ ໃນວັນອາທິດວານນີ້ ໃຫ້ສົ່ງເສີມຄວາມພະຍາຍາມ ເພື່ອເຮັດໃຫ້ສິດທິ ຂອງພວກແມ່ຍິງດີຂຶ້ນ ໃນການກ່າວຄຳປາໃສ ຢູ່ທີ່ກອງປະຊຸມສຸດຍອດ ອົງການສະຫະປະຊາຊາດ ກ່ຽວກັບ ຄວາມສະເໝີພາບ ຂອງຍິງຊາຍ ຜູ້ນຳຂອງຈີນ ສັນຍາວ່າ ຈະມອບ ເງິນມູນຄ່າ 10 ລ້ານໂດລາ ໃຫ້ອົງການສຳຫລັບແມ່ຍິງ ຂອງ UN ໃນຂະນະທີ່ ໄດ້ຖືກຕຳໜິຕິຕຽນຢ່າງໜັກ ຈາກບັນດານັກເຄື່ອນໄຫວ ແລະ ກຸ່ມສິດທິມະນຸດຕ່າງໆ ສຳຫລັບ ການຄຸມຂັງພວກນັກເຄື່ອນ ໄຫວແມ່ຍິງ ຂອງທາງການຈີນ ທ່ານ Xi ຜູ້ທີ່ໄດ້ຈັດງານນັ້ນ ຍັງໄດ້ສັນຍາວ່າ ຈະສ້າງສູນສຸຂະພາບ 100 ແຫ່ງ ແລະ ໂຮງຮຽນ ເລີ້ມຕົ້ນ ສຳຫລັບເດັກຍິງ 100 ແຫ່ງ ຢູ່ໃນປະເທດ ທີ່ກຳລັງ ພັດທະນາທົ່ວໂລກ ໃນຫ້າປີຂ້າງໜ້າ ແຕ່ການລິເລີ້ມຂອງທ່ານ ໄດ້ຖືກທົບທວນຄືນ ໃນທາງລົບ ແລະ ຖືກຕຳໜິ ຜ່ານທາງ Twitter ຈາກທ່ານນາງ Hillary Clinton ຜູ້ສະໝັກເປັນປະທານາທິບໍດີສະຫະລັດ ທ່ານນາງ Clinton ເວົ້າວ່າ  ທ່ານນາງໄດ້ຂຽນ ຂໍ້ຄວາມທີ່ ອ້າງອີງເຖິງ ການກັກຂັງ ພວກແມ່ຍິງຈີນ ສະຕີນິຍົມ ຈຳນວນ 5 ຄົນ ກ່ອນໜ້າຂອງວັນແມ່ຍິງສາກົນ ພວກແມ່ຍິງທີ່ໄດ້ຖືກຈັບກຸມ ຢູ່ໃນເມືອງຕ່າງໆ ຂະນະທີ່ພວກເຂົາເຈົ້າ ກຽມພ້ອມທີ່ຈະ ຢາຍໃບປິວ ກ່ຽວກັບ ການລ່ວງລະເມີດທາງເພດ ຢູ່ທີ່ສະຖານີຂົນສົ່ງສາທາລະນະ ພວກເຂົາ ໄດ້ຖືກປ່ອຍຕົວ ໃນເວລາຕໍ່ມາ ພາຍໃຕ້ການເບິ່ງແຍງໂດຍພະແນກຍຸດຕິທຳ ຢ່າງໃດກໍຕາມ ມີແມ່ຍິງຈຳນວນນຶ່ງ ທີ່ເປັນຜູ້ນຳ ໃນທົ່ວໂລກ ໄດ້ກ່າວຄຳປາໃສ ຢູ່ທີ່ງານຂອງທ່ານ Xi ລວມທັງ ນາຍົກລັດຖະມົນຕີ ເຢຍຣະມັນ ທ່ານນາງ Angela Merkel, ປະທານາທິບໍດີ ໄລບີເຣຍ ທ່ານນາງ Ellen Johnson Sirleaf ແລະ ນາຍົກລັດຖະມົນຕີ ບັງກລາແດັສ ທ່ານນາງ Sheikh Hasina ທ່ານນາງ Merkel ໄດ້ໃຊ້ການກ່າວຄຳປາໃສ ຂອງຕົນ ເພື່ອເນັ້ນຢ້ຳເຖິງຄວາມສຳຄັນ ຂອງການປົກປ້ອງພວກແມ່ຍິງທີ່ປະເຊີນໜ້າກັບການຖືກຂົ່ມຂືນ, ການບັງຂັບໃຫ້ເປັນຂ້າທາດ ແລະ ການລ່ວງລະເມີດຕ່າງໃນຊີເຣຍ ອີຣັກ ໄນຈີເຣຍ ແລະ ໃນເຂດແຫ່ງອື່ນໆ ທີ່ມີບັນຫາຂັດແຍ້ງ ໃນທົ່ວໂລກ